Gwahumbe Game & Spa | LekkeSlaap
Gwahumbe Game & Spa bied die allerbeste, intieme en ontspanne bos-ervaring. Dit is in 'n malariavrye omgewing geleë en is maklik bereikbaar van Durban en Pietermaritzburg af.
'n Verskeidenheid verblyf-opsies is beskikbaar, van selfsorg tot alles ingesluit. Die eenhede verskil ook van die heel beste luukse eenhede, tot 'n ongekunstelde boskamp. Gwahumbe Game & Spa bied uitstekende kookkuns en 'n geskiedenis van befaamde diens en tevrede gaste - dit is waarlik 'n uitstaande wegbreekplek waar gaste die rus en vrede van die bosveld kan geniet.
'n Eksklusiewe spa is op die perseel beskikbaar, waar gaste allerlei behandelings kan kry deur gekwalifiseerde terapeute. Dag- of nagpakkette kan gereël word en konferensies, troues, wildwandelinge, wildritte en spanbou-geleenthede is ons sterkpunte.
Die privaat reservaat kyk uit oor die sameloop van die Gwahumbe- en Umsunduze-riviere, wat deel uitmaak van die groter Gwahumbe-vallei. Dié rivierstelsel skakel met die Illovo-rivier in die Suidelike Middellande van KwaZulu-Natal en uiteindelik mond dit uit in die Indiese Oseaan, net suid van Durban.